آمریکاداکی ان بؤیوک پراکنده ماغازا زینجیری والمارت، سالدیری سیلاح و نیظامی تکنیک ساتیش‌لارینی دایاندیراجاغینی آچیقلاییب.
والمارت‌دان ائدیلن آچیقلامادا، موجود اینوانترین الدن چیخاریلماسی‌نین آردین‌دان ماغازا‌لاریندا سالدیری طرزی سیلاح و مهمات ساتیش‌لاری‌نین باشا چاتدیریلاجاغی بیلدیریلیب.
موشتری‌لرین‌دن اؤلکه ایچیندکی 4 مین 700 ماغازا ایچینده آچیق‌دان سیلاح اولماما‌لاری‌نین طلب اولوناجاغی ایفاده ائدیلن آچیقلامادا، کونگره ده سیلاح امنیتی تدبیرلری موضوعسوندا حرکته کئچمه‌سی دعوت ائدیلیب.
اؤلکه ایچلین‌دکی سیلاح ساتیش‌لاری‌نین یوزده 2سینی، نیظامی تکنیک ساتیش‌لاری‌نین ایسه 20سینی حیاتا کئچیرن والمارتین، اوو مقصدلی سیلاح و نیظامی تکنیک ساتماغا داوام ائدجگی بیلدیریلیب.
والمارتین سیلاح ساتیش سیاستینده بو دییشیک‌لیک‌دن سونرا بازار پایی‌نین یوزده 20دن یوزده 6-9ا دوشمه‌سی‌نین گؤزلنیلدیگی بیلدیریلیب.
والمارت یوکسک رهبر داق مک‌میلیون، شیرکتین بو قراریندا کئچن آی تکزاس‌داکی الپاسو و اوهایو دایتون-دا باش وئرن سیلاح‌لی سالدیری‌لارین تأثیرلی اولدوغونو قئید ائده‌رک، "موجود ایستاتوس-کوونون قبول ائدیلمز اولدوغو بیزیم اوچون آیدین‌دیر". ایفاده‌سینی ایستیفاده ائتدی.
آمریکانین تکزاس ایالتینه باغلی الپاسو شهرین‌دکی سیئلو ویستا آلیش-وئریش مرکزین‌دکی والمارت ماغازاسیندا 4 آوقوستدا تشکیل اولونان سیلاح‌لی سالدیریدا 22 نفر اؤلموش، 24 نفر یارالانمیشدی.
ساعات‌لار سونرا ایسه اوهایو ایالتینه باغلی دایتون شهرینده بیر بارین یاخینلیغیندا تشکیل اولونان سیلاح‌لی سالدیریدا دا 9 نفر اؤلموشدو.
